Source: https://www.odpady-portal.sk/Dokument/104182/novela-zakona-o-ipkz-boj-proti-skladkam-pokracuje.aspx
Timestamp: 2018-10-20 12:31:58+00:00

Document:
Novela zákona o IPKZ: Boj proti skládkam pokračuje | ODPADY-PORTAL.SK
Novela zákona o IPKZ, ktorá má nadobudnúť účinnosť 1. 7. 2018, nebola v čase uzávierky ešte podpísaná Prezidentom SR.
Dôvody prijatia novely zákona o IPKZ
Hlavnými dôvodmi prijatia novely zákona o IPKZ bol nesúlad slovenských právnych predpisov s právom Európskej únie, a to najmä:
vyhovenie námietkam Európskej komisie o nedostatočnej alebo neúplnej transpozícii smernice o priemyselných emisiách1 , ktoré podala Európska komisia v rámci EU Pilot EUP(2016)8980 dňa 3. 11. 2016;
prehratý spor pred Súdnym dvorom EÚ vo veci C 331/11, Európska komisia proti Slovenskej republike, v ktorom bolo rozhodnuté, že Slovenská republika porušila právo EÚ tým, že povolila prevádzkovanie skládky odpadov Žilina – Považský Chlmec bez plánu úpravy skládky a bez toho, aby bolo prijaté konečné rozhodnutie týkajúceho sa prevádzky skládky na základe schváleného plánu úpravy skládky;
konanie o porušení povinnosti podľa čl. 258 – 260 Zmluvy o fungovaní EÚ č. 2017/2035.
Zmeny zákona o IPKZ
Najdôležitejšími zmenami, ktoré prinesie novela zákona o IPKZ, sú:
Doplnenie pojmu najlepšia dostupná technika2 o skutočnosť, že najlepšie dostupné techniky predstavujú základ aj pre určenie iných podmienok povolenia;
Vláda schválila novelu zákona o IPKZ. Týka sa aj skládkovania
Doplnenie možnosti vydania zmeny integrovaného povolenia z dôvodu uzavretia skládky odpadov alebo jej časti alebo na vykonanie jej rekultivácie, ktorého súčasťou je aj stavebné konanie, aj bez predloženia aktuálneho výpisu z katastra nehnuteľností k pozemkom a stavbám, v ktorých je alebo má byť povoľovaná prevádzka umiestnená a ostatných dokumentov uvedených v § 7 ods. 2 písm. b) zákona o IPKZ.3
Predmetné doplnenie nadväzuje na rozsudok vo veci C 331/11 týkajúci sa skládky odpadov Žilina – Považský Chlmec. Problémom tejto skládky bolo, že prekážkou pre skončenie konania právoplatným rozhodnutím vo veci samej bolo problematické preukazovanie vlastníckeho alebo iného práva oprávňujúceho zriadiť na pozemku stavbu alebo právo k stavbe.
V prípade, ak prevádzkovateľ alebo stavebník bude mať povinnosť uzatvoriť skládku alebo jej časť, resp. vykonať jej rekultiváciu a bude musieť pre tento cieľ požiadať o zmenu integrovaného povolenia a nepredloží dokumenty o preukázaní vlastníckych vzťahov, inšpekcia životného prostredia vydá rozhodnutie o upustení od predloženia dokumentov preukazujúcich vlastnícke práva k pozemkom, a to v prípade:
ak by neuzavretím skládky odpadu alebo jej časti, alebo nevykonaním jej rekultivácie hrozilo závažné poškodenie zdravia ľudí, životného prostredia, vznik značnej materiálnej škody alebo
ak skládka nespĺňa zákonné požiadavky.
Predmetné rozhodnutie inšpekcie životného prostredia nahrádza dokumenty preukazujúce vlastnícke právo k predmetným pozemkom, a preto musí obsahovať nasledujúce náležitosti:
a) stručná identifikácia konania, ku ktorému bolo vydané,
f) odôvodnenie, v ktorom sa uvedú skutočnosti, ktoré preukazujú splnenie podmienky na vydanie tohto rozhodnutia,
g) poučenie vlastníkov pozemkov o možnosti uplatniť právo na jednorazovú náhradu podľa § 26a.
Predmetné rozhodnutie je podkladom pre možnosť uplatnenia práva na primeranú jednorazovú náhradu za obmedzenie užívania pozemku, ktorú taktiež zavádza novela zákona o IPKZ.4
Na primeranú jednorazovú náhradu za obmedzenie užívania pozemku od prevádzkovateľa skládky ma právo vlastník pozemku, na ktorom sa nachádza skládka odpadov. Vlastník pozemkov je povinný si toto právo uplatniť u prevádzkovateľa do jedného roka odo dňa právoplatnosti tohto rozhodnutia, inak jeho právo zaniká. Ak sa nedohodnú na výške tejto náhrady, rozhodne o nej súd.
Postup podľa tohto bodu sa použije v konaní o vydanie zmeny povolenia, ktorého súčasťou je stavebné konanie na uzavretie skládky odpadov alebo jej časti alebo na vykonanie jej rekultivácie, začatom a právoplatne neskončenom do 30. 6. 2018.
Záväzné podmienky prevádzkovania, ktoré sú súčasťou integrovaného povolenia, musia obsahovať aj určenie emisných limitov pre iné znečisťujúce látky, ako sú znečisťujúce látky uvedené v prílohe č. 3.5 Emisné limity akýchkoľvek znečisťujúcich látok teda nesmú byť miernejšie, ako sú uvedené v rozhodnutiach o záveroch o najlepších dostupných technikách, ak nebola uplatnená odchýlka.
Záväzné podmienky prevádzkovania budú musieť obsahovať aj určenie opatrení na monitorovanie a nakladanie s odpadmi produkovanými v prevádzke.6
Pridáva sa povinnosť prevádzkovateľa ohlásiť inšpekcii akúkoľvek plánovanú zmenu v charaktere prevádzky alebo rozšírenie prevádzky, ktorá môže mať vplyv na životné prostredie. Ak samotná zmena/rozšírenie prevádzky presahuje kapacitné prahové hodnoty uvedené v prílohe č. 1, takáto zmena sa vždy považuje za podstatnú zmenu.7
Doplnila sa právomoc inšpekcie životného prostredia vydať na žiadosť orgánu ochrany ovzdušia vyjadrenie, či sa na činnosť v posudzovanej prevádzke vzťahuje konanie o vydanie povolenia podľa zákona o IPKZ.8
Doplnila sa možnosť prehodnotenia a aktualizácie podmienok integrovaného povolenia v prípade, ak sa na činnosť alebo na typ výrobného procesu v prevádzke nevzťahujú závery o najlepších dostupných technikách a vývojom v oblasti najlepších dostupných techník sa umožnilo významné zníženie emisií.9
Doplnila sa povinnosť prevádzkovateľa pri porušení podmienok povolenia bezodkladne prijať opatrenie potrebné na zabezpečenie opätovného splnenia požiadaviek povolenia.10
Doplňujú sa povinnosti inšpekcie životného prostredia uvedené v § 34 zákona o IPKZ s cieľom jeho súladu so smernicou o priemyselných emisiách.
Novela zavádza nový správny delikt za nepodanie žiadosti o uzavretie skládky odpadu alebo jej časti do 31. októbra 201811 ). Sankcia za porušenie tejto povinnosti je od 1 000 do 333 000 EUR;
Zvýšila sa sadzba pokuty za nepodanie žiadosti na vydanie integrovaného povolenia alebo zmenu povolenia na základe výzvy inšpekcie podľa § 11 ods. 3 zákona o IPKZ na 1 000 – 150 000 EUR. Predchádzajúca výška sankcie nebola dostačujúco motivačná vzhľadom na prípadné negatívne vplyvy na životné prostredie pri porušení tejto povinnosti.
Podľa prechodných ustanovení novely zákona o IPKZ sú prevádzkovatelia tzv. starých skládok odpadu uvedených do prevádzky do 30. 6 .2001 povolených prevádzkovať do 15. 7. 2009, povinní podať žiadosť na uzavretie skládky odpadov alebo jej časti alebo na vykonanie jej rekultivácie do 31. 10. 2018. Predmetné sa nevzťahuje na prevádzkovateľa, ak k 30. júnu 2018
a) konanie o vydanie zmeny povolenia, ktorého súčasťou je stavebné konanie na uzavretie skládky odpadov alebo jej časti alebo na vykonanie jej rekultivácie, nebolo právoplatne skončené,
1 Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia)
2 § 2 ods. n) zákona o IPKZ
3 § 11a zákona o IPKZ
4 § 26a zákona o IPKZ
5 § 21 ods. 2 písm. b) zákona o IPKZ
6 § 21 ods. 2 písm. ) zákona o IPKZ
7 § 26 ods. 1 písm. c) zákona o IPKZ
8 § 32 ods. 1 písm. j) zákona o IPKZ
9 § 33 ods. 1 písm. g) zákona o IPKZ
10 § 33 ods. 4 písm. e) zákona o IPKZ
11 Porušenie § 40 e zákona o IPKZ
Článok vyšiel v mesačníku Odpadové hospodárstvo, 2018/07.
Annamária TóthováDvořák Hager PartnersIPKZKatarína Liebscherová
Novela obmedzí kapacity na skládkovanie odpadov. Ministerstvo sa dôsledkov neobáva
Ministerstvo životného MŽP v návrhu novely zákona o odpadoch, ktorý bol 22. augusta schválený vládou, navrhuje niekoľko opatrení týkajúcich sa uzavretia skládok, ktoré môžu viesť k uzatvoreniu veľkej časti skládok na Slovensku. To by v extrémnom prípade mohlo viesť k vzniku krízy s odvozom odpadov.
Ako môžu obce lepšie nakladať s odpadom: Dvůr Králové nad Labem
Dvůr Králové je známe mesto s takmer 16 tisíc obyvateľmi, ktoré spadá do okresu Trutnov. V Dvůr Králové sa nachádza známa zoologická záhrada s africkým safari, v ktorej sa okrem iného tiež veľmi zaujímavým spôsobom zaoberajú odpadom.
Editoriál. Zlátaná plťka rezortu životného prostredia
Slovensku nemožno uprieť snahu zvyšovať mieru odkláňania odpadu od skládok alebo prinajmenšom snahu vykazovať Európskej komisii trendovo rastúce čísla. (Komentár vyšiel v mesačníku Odpadové hospodárstvo, 2018/10).

References: čl. 258
 § 7
 § 26
 § 34
 § 11
 § 2
 § 11
 § 26
 § 21
 § 21
 § 26
 § 32
 § 33
 § 33
 § 40